recursal/SuperWikiNEXT-32B huggingface dataset:
**காக்குஷி-தோரிடே நோ சான்-ஆகுனின்** ஆங்கிலத்தில் (The Hidden Fortress) 1958 ஆம் ஆண்டு வெளிவந்த ஜப்பானிய மொழித் திரைப்படமாகும்.அகிரா குரோசாவா இயக்கத்தில் வெளிவந்த இத்திரைப்படத்தில் டோஷிரோ மிபூன்,மிசா யுஹெரா மற்றும் பலரும் நடித்துள்ளனர்.

வகை
---

நகைச்சுவைப்படம் / நாடகப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மக்காபெ தனது நாட்டு இளவரசியாரைக் காப்பாற்றுவதே முக்கிய கொள்கையாக இருக்கும் ஒரு வீரன். மேலும் இவரது வழியில் தங்கம் கிடைக்கும் என வந்த இரு முட்டாள்கள் மாட்டிக்கொள்ளவே அவர்களிற்குத் தங்கம் இருக்கும் இடத்தை தெரிவிக்கப்போவதாக கூறிக்கொள்ளும் மக்காபெ அவர்கள் இருவரையும் அலைக்கழிக்கின்றார்.ஆரம்ப காலங்களில் மக்காபெ எனும் கொள்ளைக்காரனைத்தேடி வரும் அவ்விருவரும் வருகின்றனர் ஆனால் அவரிடமே கூலிகளாக வேலை செய்வதென்பதறியாது பின்பு அவ்வுண்மையத் தெரிந்து கொள்கின்றனர்.இவரிடமிருந்து தப்பிச்செல்ல பலமுறை முயன்றும் முடியவில்லை தோற்றுப்போகின்றனர்.இளவரசியார் ஒருவரை இவர் கடத்தி வந்ததாக தம் ஊரில் அறிந்து வந்த இவ்விரு முட்டாள்களும் அவ்விளவரசியாரைக் காப்பாற்றுவதற்காகவே மக்கபெ இவ்வாறு தலைமறைவான இடத்தில் தங்கியுள்ளார் என்பதனைப் அறியாது உள்ளனர்.இதற்கிடையில் இளவரசியாரை மக்கபே எவ்வாறு காப்பாற்றுகின்றார் என்பது திரைக்கதை முடிவு.
ரொறன்றோவில் உள்ள யார்க் பலகலையில் அர்ஜுன் அப்பாதுரை, (2009)
**அர்ஜுன் அப்பாதுரை**, உலகமயமாக்கல் மற்றும் நவீனம் குறித்து ஆராயும் தற்கால ஆய்வாளர். இவர் 1949இல் பிறந்து, தற்சமயம் நியூ யார்க்கில் வாழ்கிறார்.

வாழ்க்கைக் குறிப்பு
-------------------

அர்ஜுன் அப்பாதுரை இந்தியாவிலுள்ள மும்பையில் ஒரு தமிழ் பேசும் குடும்பத்தில் பிறந்தார். ஐக்கிய அமெரிக்காவிற்கு வரும் முன்னர் ஆரம்ப கால கல்வியை இந்தியாவிலுள்ள மும்பையிலேயே கற்றார்.

தொழில்
------

இவர் சிக்காகோ பல்கலைக்கழகத்தில் பேராசிரியராக பணிபுரிந்தார். சில காலத்திற்கு பின் யேல் பல்கலைக்கழகத்தில் சேர்ந்தார். இவர், தற்போது நியூயார்க் பல்கலைக்கழகத்தின் ஊடகம், கலாச்சாரம் மற்றும் தொடர்பாடல் துறையில் உறுப்பினராயுள்ளார்.

இவர் திருவல்லிக்கேணியில் உள்ள பார்த்தசாரதி கோயிலின் தேரோட்டத்தை மையமாகக் கொண்டு முனைவர் பட்டம் பெற்றார்.

வெளியிணைப்புகள்
---------------

* *Fear of Small Numbers* by Arjun Appadurai (Duke University Press, 2006) பரணிடப்பட்டது 2007-09-27 at the வந்தவழி இயந்திரம்
* *Globalization* edited by Arjun Appadurai (Duke University Press, 2001) பரணிடப்பட்டது 2007-09-27 at the வந்தவழி இயந்திரம்
* *Disjuncture and Difference in the Global Cultural Economy* பரணிடப்பட்டது 2007-08-28 at the வந்தவழி இயந்திரம்
* *Modernity at Large* by Arjun Appadurai (University of Minnesota Press, 1996) பரணிடப்பட்டது 2011-07-16 at the வந்தவழி இயந்திரம்
**சௌரா சந்தை (*Chaura Bazaar*)** இந்தியாவின் பஞ்சாப் மாநிலம் லூதியானா நகரில் உள்ள ஒரு முக்கிய மற்றும் பழைய சந்தையாகும். இது லூதியானாவின் வணிக மையம் போன்று இயங்குகிறது.

வரலாறு
------

சௌரா சந்தை 19 ஆம் நூற்றாண்டின் பழைய சந்தையாகும். சௌரா சந்தை தெருக்களில் சில பழைய கட்டிடங்கள் இன்னும் உள்ளன. லூதியானாவில் சட்லெச்சு ஆற்றின் கரையில் இச்சந்தை நிறுவப்பட்டது. "சௌரா சந்தை "என்றால் 'பரந்த சந்தை' என்று பொருளாகும். முந்தைய நாட்களில், சந்தையின் தெருக்கள் அகலமாக காணப்பட்டன. எனவே இந்த பரந்த தெருக்களில் இருந்ததால் இதன் பெயர் சௌரா சந்தை என்றானது. ஆனால் 21 ஆம் நூற்றாண்டில் மக்கள்தொகை பெருக்கத்தால் தெருக்கள் மிகவும் குறுகலானவையாக மாறிவிட்டன. பகலில் வேகமாக தெருக்களை கடந்து செல்லமுடியாமல் மக்கள் கூட்டம் அலைமோதுகிறது. குத்துச்சண்டை நாள் போலவே ஒவ்வொரு ஞாயிற்றுக்கிழமையும் நெரிசல் மிகுந்த ஒரு சிறப்பு நாளாக அமைகிறது. திங்கட்கிழமை பெரும்பாலும் சந்தைக்கு விடுமுறையாகும். லூதியானாவில் ஒரு பழமொழி உள்ளது. அதாவது ஒரு பொருள் எங்கும் கிடைக்கவில்லை என்றால் அது சௌரா சந்தையில் இருந்து மட்டுமே கிடைக்கும் என்பது அப்பழமொழியாகும். பழைய லூதியானா நகரம் சௌரா சந்தை, தாரேசி, புரானா சந்தை மற்றும் காசு மண்டி ஆகியவற்றை உள்ளடக்கியதாகும். முன்பு மக்கள் காசு மண்டியில் புல் விற்று வந்தனர். இன்று அது சற்று வெளிப்புறத்தில் நிகழ்கிறது. அந்த நேரத்தில் புல் ஒரு முக்கியமான பயன்படு பொருளாக இருந்தது, ஏனெனில் பெரும்பாலான போக்குவரத்து குதிரை வண்டிகள் மூலம் மேற்கொள்ளப்பட்டது. குதிரைகளுக்கு புல் மட்டுமே உணவாகவும் வழங்கப்பட்டது.

மேற்கோள்கள்
-----------

1. ↑  "Chaura Bazaar may feature in Guddu Dhanoa's next". *தி டைம்ஸ் ஆஃப் இந்தியா*. 26 Feb 2011. Archived from the original on 2012-07-07. .
2. ↑  "Illegal structures: MC trains guns on Chaura Bazaar". *தி டைம்ஸ் ஆஃப் இந்தியா*. 29 Dec 2009. Archived from the original on 2013-01-03. .

புற இணைப்புகள்
--------------

* விக்கிமேபியாவில் சௌரா பஜார்
* சௌரா பஜார்
**ஜகதேவன்** (Jagaddeva ) (ஆட்சி சுமார் 1150 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் தனது தந்தை அர்னோராஜாவைக் கொன்ற பிறகு அரியணை ஏறினார். மேலும் தனது சகோதரர் நான்காம் விக்ரகராசனால் ஆட்சியிலிருந்து அகற்றப்படுவதற்கு முன்பு குறுகிய காலம் ஆட்சி செய்தார்.

ஆட்சி
-----

சகமான அரசர் அர்னோராஜாவிற்கும் மார்வாரின் இளவரசியான அவரது ராணி சுதாவா ஆகியோருக்கு பிறந்த மூன்று மகன்களில் ஜகதேவனும் ஒருவர். விக்ரக ராசன், தேவதத்தன் ஆகிய இருவரும் இவரது சகோதரர்கள்.  பரசுராமன் தன் தாய்க்கு (அதாவது பெற்றோரைக் கொன்றது) அளித்த அதே தண்டனையை சுதாவாவின் மூத்த மகன் அர்னோராஜாவுக்கு அளித்ததாக *பிருத்விராஜ விஜயம்* கூறுகிறது. உரை இந்த மகனுக்கு பெயரிடவில்லை. ஆனால் அர்னோராஜாவின் வாரிசென விக்ரகராசனைப் பெயரிடுகிறது. *ஹம்மிர மகாகாவியம்*, *பிரபந்த கோசம்*, *சுர்ஜன சரிதம்* போன்ற பிற நூல்கள் அர்னோராஜாவின் வாரிசாக ஜகத்தேவனைக் குறிப்பிடுகின்றன. ஜகதேவன் தனது தந்தையைக் கொன்ற பிறகு சகமான சிம்மாசனத்தில் ஏறினார் என்பதை இது குறிக்கிறது. 

ஜகதேவன் தனது பதவியை உறுதிப்படுத்துவதற்கு முன், இவரது இளைய சகோதரர் விக்ரகராசன் இவரை அரியணையில் இருந்து அகற்றி புதிய சகமான அரசரானார்.  *பிருத்விராஜ விஜயம்* ஜகதேவனை சொர்க்கத்தை அடையாத ஒரே சகமான ஆட்சியாளர் என்று விவரிக்கிறது.

சான்றுகள்
---------

1. ↑  Dasharatha Sharma 1959, ப. 55.
2. ↑  R. B. Singh 1964, ப. 140-141.
3. ↑  R. B. Singh 1964, ப. 141.
4. ↑  Dasharatha Sharma 1959, ப. 56.

### நூல் பட்டியல்

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**காக்கத்தியா இசைப் பூங்கா** (*Kakatiya Musical Garden*) இந்தியாவின் தெலுங்காணா மாநிலத்திலுள்ள வாரங்கல் நகரத்திற்கு அருகில் அமைந்துள்ளது. புகழ்பெற்ற பத்ரகாளி கோவில் இப்பூங்காவிற்கு அருகில் உள்ளது.

பூங்கா
------

காக்கத்தியா இசைப் பூங்கா 15 ஏக்கர் (61,000 சதுர மீட்டர்) பரப்பளவில் பரவியுள்ளது. கண்களைக் கவரும் வண்ணமயமான விளக்குகளின் சரியான ஒத்திசைவுடன் நிகழும் காட்சிக்கு இன்பமான இசை நீர் நீரூற்று இந்த தோட்டத்தின் முக்கிய ஈர்ப்பாகும். பாறைகள் வடிவமைப்பு, செயற்கை நீர்வீழ்ச்சி போன்றவை காகதீயா இசைப் பூங்காவின் பின்னணியாக வைக்கப்பட்டுள்ளன. படகு சவாரி போன்ற பயணங்களுக்கு வசதியாக மனிதனால் உருவாக்கப்பட்ட ஏரியையும் இங்கு உருவாக்கியுள்ளனர். தினமும் இரவு 7 மணிக்கு இசை நீரூற்றுகள் தொடங்குகின்றன.

போக்குவரத்து
------------

தெலுங்கானா மாநில சாலை போக்குவரத்து கழகம் உட்பட, பல தனியார் பேருந்து சேவைகள் பூங்காவிற்கு நல்ல போக்குவரத்து வசதியை வழங்குகின்றன. அருகிலுள்ள இரயில் நிலையம் காசிப்பேட்டை சந்திப்பு ஆகும். பூங்காவிலிருந்து 13 கிமீ தொலைவில் இந்த இரயில் நிலையம் உள்ளது.

மேற்கோள்கள்
-----------

1. ↑  "Kakatiya musical garden sightseeing". *www.holidify.com*.. பார்த்த நாள்: 29 October 2017.
2. ↑  "Kakatiya Musical Garden Warangal, History, Timings -". 18 October 2016.
ஒலிப்பதிவுக் கூடத்தில் அர்ஜுன் சாண்டி
**அர்ஜுன் சாண்டி** (*Arjun Chandy*) என்பவர் டெக்சாசின் டல்லாசைச் சேர்ந்த இந்திய அமெரிக்க பாடகர், குரல் குழு பயிற்சியாளர் ஆவார்.

தொழில்
------

சாண்டி இசைக் கலைஞர்களின் குடும்பத்தைச் சேர்ந்தவர்.  இவரது குழந்தைப் பருவ காலங்கள் இந்திய பாரம்பரிய இசையில் மூழ்கியிருந்தன. டல்லாசில் தனது குரல் அரங்கேற்றத்தை முடித்த இவருடன், மிருதங்கத்துக்கு பூவளூர் ஸ்ரீஜியும், கடத்தில் ரமண இந்திரகுமாரும் இருந்தனர். இவர் தனது பள்ளி நாட்களில், இசையை படிக்கக கற்றுக் கொண்டார், இசைத் தத்துவத்தை படித்தார், பள்ளியின் பாடகர் குழுவில் இணைந்தார்.  அது இவர் மேற்கத்திய பாரம்பரிய இசையைப் புரிந்துகொள்ள உதவியது. அவருக்கு 14 வயதாக இருந்தபோது, நடுநிலைப்பள்ளியில் நால்வர் குழுவில் பாட ஆரம்பித்தார். 

15 வயதில், ஜாஸ் இசை உலகில் ஈடுபட்ட பிறகு, இவர் தொழில் ரீதியாக பணிபுரியத் தொடங்கினார். ஏ. ஆர். ரகுமான் இவரை 2013 ஆம் ஆண்டின் இறுதியில் சென்னைக்கு அழைத்தபோது "நாஃப்ஸ்-தி பேண்ட்" இசைக்குவில் இருந்தார். சாண்டி தற்போது அந்த இசைக்குழுவின் இயக்குநராகவும் நடத்துனராகவும் உள்ளார். அந்த இசைக்குழுவைப் பயிற்றுவிப்பதற்காக 2013 ஆம் ஆண்டு ஒரு ஆண்டு செலவிட்டார்.

குறிப்புகள்
-----------

 

1. 1 2 3 4  "Music, a numbers game". *The Hindu*. 20 August 2015. .
2. ↑  "A. R. Rahman – The Official Site". *arrahman.com*. 13 October 2015 அன்று பார்க்கப்பட்டது.
3. ↑  "AR Rahman's Band NAFS First Video Out | Soundbox". *www.soundbox.co.in*. 4 March 2016 அன்று மூலம் பரணிடப்பட்டது. 13 October 2015 அன்று பார்க்கப்பட்டது.
**அர்ஜினூசி கடற்படை சமர்** (*Battle of Arginusae*) என்பது கிமு 406 இல் பெலோபொன்னேசியன் போரின் போது நடந்த கடற் சமராகும். இந்த சமரானது லெஸ்போஸ் தீவின் கிழக்கே அர்ஜினூசே தீவுகளில் உள்ள கேனே நகருக்கு அருகில் நடந்தது. போரில், எட்டு ஸ்ரடிகெசுகளின் தலைமையிலான ஏதெனியன் கடற்படையானது காலிக்ராடிடாசின் தலைமையிலான எசுபார்த்தன் கடற்படையைத் தோற்கடித்தது. முந்தைய போரில் எசுபார்தன்கள் பெற்ற வெற்றியால் ஏதெனியர்கள் இந்தப் போருக்காக துரிதமாக செயல்பட்டனர். கோனானின் தலைமையின் கீழ் ஏதெனியன் கடற்படை மிட்டிலீனில் முற்றுகையிடப்பட்டது; கோனானை விடுவிப்பதற்காக, ஏதெனியர்கள் அவசரமாக படையை உருவாக்கினர். இதற்காக புதிதாக கப்பல்கள் கட்டப்பட்டன. இதற்காக கோயில் உண்டியல் பணம்கூட எடுக்கப்பட்டது. ஏகாதிபத்தியத்தைக் காக்க எல்லாவித தியாகத்துக்கும் ஏதெனியர்கள் சித்தமாக இருந்தனர். புதிதாக கட்டப்பட்ட கப்பல்கள் அனுபவமற்ற பணியாளர்களால் இயக்கப்படுவதாக இருந்தது. இந்த அனுபவமற்ற கடற்படையானது தந்திரோபாய ரீதியாக எசுபார்த்தன்களை விட மாற்றுகுறைந்ததாக இருந்தது. ஆனால் அதன் தளபதிகள் புதிய மற்றும் வழக்கத்திற்கு மாறான தந்திரங்களைப் பயன்படுத்துவதன் மூலம் இந்த குறைபாட்டைத் தவிர்த்தனர். இதனால் ஏதெனியர்கள் வியத்தகு, எதிர்பாராத வெற்றியைப் பெற்றனர். போரில் ஈடுபட்ட அடிமைகள், மெட்டிக்குகள் போன்றோருக்கு ஏதெனியன் குடியுரிமை வழங்கப்பட்டிருக்கலாம்.

வெற்றி செய்தியை ஏதென்சு மகிழ்ச்சியுடன் எதிர்கொண்டது. எவ்வாறாயினும், போருக்குப் பிறகு நடந்தவைகளால் அவர்களின் மகிழ்ச்சி குறைந்தது. போரில் சேதமுற்ற அல்லது முழுகிய 25 ஏதெனியன் கப்பல்களில் இருந்து தப்பிப்பிழைத்தவர்களை மீட்க கப்பல்கள் அனுப்பபட்டன. ஆனால் திடீரென்று புயல் வீசியது. இதனால் மீட்புப் பணி தடைபட்டது. மேலும் ஏராளமான மாலுமிகள் நீரில் மூழ்கினர். ஏதென்சில் பொதுமக்களுக்கு இது தெரியவந்ததும் அவர்கள் மத்தியில் கோபம் வெடித்தது. இதனால் கடற்படை தளபதிகள் ஏதென்சுக்கு விசாரணைக்காக வரவழைக்கப்பட்டனர். சட்டசபையில் கடும் விசாரணைக்குப் பிறகு அர்ஜினூசி சமரில் தலைமை வகித்த எட்டு தளபதிகளுமே குற்றவாளிகள் என தீர்ப்பளிக்கப்பட்டது. ஆறு பேருக்கு மரண தண்டனை உடனே நிறைவேற்றப்பட்டது. இருவர் விசாரணைக்கே வரவில்லை. சில காலம் கழித்து சட்டசபை தன்னுடைய இந்த செயலுக்காக மிகவும் மனம் வருந்தியது.

இதற்கிடையில், எசுபார்த்தாவில், காலிக்ராட்டிடாசை ஆதரித்த பாரம்பரியவாதிகள், ஏதென்சுடன் அமைதி உடன்பாடு மேற்கொள்ள அழுத்தம் கொடுத்தனர். போர் தொடர்ந்தால் தங்கள் எதிரியான லைசாந்தர் மீண்டும் பொறுப்புக்கு வர வழிவகுக்கும் என்பதை அறிந்து அமைதி உடன்பாட்டுக்கு அழுத்தம் தந்தனர். இந்த பிரிவினரின் கோரிக்கை எசுபார்த்தாவில் ஏற்கப்பட்டது. அதன்படி ஒரு தூதுக்குழு ஏதென்சுக்கு அமைதி உடன்பாடு காண அனுப்பப்பட்டது; இருப்பினும், ஏதெனியர்கள் இந்த வாய்ப்பை நிராகரித்தனர். இதனால் லைசாந்தர் ஏஜியன் கடற் பகுதிக்கு புறப்பட்டு கடற் போருக்கு தலைமை தாங்கினார். இதன் பிறகு ஒரு ஆண்டுக்குள் ஈகோஸ்ப்போடாமி சமரில் அவர் வெற்றியை ஈட்டி போரை முடிவுக்கு கொண்டுவந்தார்.

### குறிப்புகள்
**சந்தீப் தோமர்** *(Sandeep Tomar)* (பிறப்பு: மலக்பூர், பாகுபத் மாவட்டம், உத்தரப்பிரதேசம்) ஓர் இந்திய ஆண் மற்போராளி. இவர் 
ஆடவர் 55 கிகி தனிவகைப் பகுப்பில் போட்டியிடுகிறார். இவர் ஜாட் சமூகத்தைச் சார்ந்தவர். இவரின் பயிற்சியாளர் குல்தீப் சிங் ஆவார். 2011 ஆம் ஆண்டிலிருந்து குல்தீப் சிங் இவருக்கு பயிற்சி அளித்துக் கொண்டிருக்கிறார்.

போட்டிகள்
---------

* 2016 கோடைக்கால ஒலிம்பிக்

ஆடவருக்கான 57 கிலோ தனிப்பிரிவு போட்டியில் பங்கேற்று, விக்டர் லெபெதேவிடம் 7 - 3 எனும் புள்ளிகள் கணக்கில் முதல் சுற்றிலேயே தோற்றார். விக்டர் லெபெதேவ் இரண்டாவது சுற்றில் ஈரானின் ஹசன் ரஹிமிடம் தோற்றதால் வெண்கலப் பதக்கம் வெல்ல நடத்தப்படும் ரெபிசேஜ் சுற்றிலும் பங்கேற்கும் வாய்ப்பை இழந்தார்.

மேற்கோள்கள்
-----------

1. ↑  "2013 - COMMONWEALTH WRESTLING CHAMPIONSHIPS". Commonwealth Amateur Wrestling Association (CAWA). 21 மார்ச் 2016 அன்று மூலம் பரணிடப்பட்டது. 21 February 2016 அன்று பார்க்கப்பட்டது. Unknown parameter `|=` ignored (உதவி)
2. ↑  Sandeep Tomar- Times of India

வெளி இணைப்புகள்
---------------

* Sandeep Tomar - FILA database
**அர்ச்சுனன்** (*Arjuna*) (பிறப்பு 1960கள்) ஒரு ஆசிய யானையாகும். இது 2012 முதல் 2019 வரை மைசூர் தசராவில் தங்க அம்பாரியை தாங்கிச் சென்ற முன்னணி யானையாக இருந்தது. இந்த யானைக்கு இந்து காவியமான மகாபாரதத்திலிருந்து பாண்டவ சகோதரர்களில் ஒருவரான அருச்சுனனின் பெயரிடப்பட்டது.

மைசூர் தசரா
-----------

அர்ச்சுனன் 1968இல் கர்நாடகத்தின் மேற்குத் தொடர்ச்சி மலையில் உள்ள காகனகோட் காடுகளிலிருந்து பிடிபட்டது. பயிற்சிக்குப் பிறகு, 1990களில் மைசூரில் நடந்த தசரா திருவிழாவின் போது ஊர்வலங்களில் இது வழக்கமாக சென்றது. தசரா பண்டிகைக்கு முன்னதாக அப்போதைய தங்க அம்பாரியை சுமந்து சென்ற துரோணருக்கு உடல்நலக்குறைவு ஏற்பட்ட பிறகு, அர்ச்சுனன் 750 கிலோ எடையுள்ள தங்க அம்பாரியை சுமக்க ஆரம்பித்தது. இந்த அம்பாரியில் இந்து கடவுளான சாமுண்டீசுவரி சிலை வைக்கப்பட்டு ஊர்வலமாக எடுத்துச் செல்லப்படும்.

விபத்து
-------

1996ஆம் ஆண்டில், பகதூர் என்ற மற்றொரு தசரா யானையுடன், கரஞ்சி ஏரிக்கு குளிப்பதற்கு அழைத்துச் சென்றபோது பகதூர் யானையின் பாகன் அன்னையா என்பவர் மதம் பிடித்த அர்ச்சுனனால் இழுத்து கீழே தள்ளப்பட்டு மிதிக்கப்பட்டார். இது ஒரு விபத்து என்று அறிவிக்கப்பட்டது. ஆனால் அர்ச்சுனன் ஏற்கனவே மோசமான மனநிலையில் இருந்ததாக குற்றம் சாட்டப்பட்டு உடனடியாக நாகர்ஹோளே தேசியப் பூங்காவில் தனிமை படுத்தப்பட்டது. பின்னர், தசரா முகாமிற்கு அழைத்து வரப்பட்டு, 2001இல் பலராமன் என்ற யானையுடன் ஊர்வலத்தில் சென்றது. 2012இல் விழாக்களுக்கான அம்பாரி சுமக்கும் யானையைத் தேர்ந்தெடுக்கும் போது, பலராமனை வென்று அர்ச்சுனன முன்னணி போட்டியாளரானது. அம்பாரி சுமக்கும் யானையாக இதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது.

ஓய்வு
-----

அர்ச்சுனன் 2012 முதல் 2019 வரை தங்க அம்பாரியை எடுத்துச் சென்றது (7 ஆண்டுகள்). தற்போது 60 வயதிற்கு மேற்பட்ட யானைகளுக்கு ஓய்வு அளிப்பது குறித்த அரசாங்க உத்தரவின் பேரில் இது இப்பணியிலிருந்து விடுவிக்கப்பட்டது. இந்த யானைக்குப் பிறகு தங்க அம்பாரியை சுமக்கும் பொறுப்பினை  அபிமன்யு என்ற யானை பெற்றது.

இதையும் பார்க்கவும்
-------------------

* பலராமன்

மேற்கோள்கள்
-----------

1. 1 2  "After 16 yrs, redemption at last for Arjuna". *The Times of India*. 20 October 2012.. பார்த்த நாள்: 22 October 2015.
2. ↑  "Arjuna inches closer to be howdah elephant". *The Times of India*. 17 October 2012.. பார்த்த நாள்: 22 October 2015.
3. ↑  "Know your Dasara elephants". *The Hindu*. 15 August 2014.. பார்த்த நாள்: 22 October 2015.
4. ↑
5. ↑  "Retirement of Arjuna". *Deccan Herald*. 5 September 2019.. பார்த்த நாள்: 20 October 2020.
இராசராட்டிரப் பாண்டியரின் கீழ் வட இலங்கை (நீல நிறம்) கி.பி. 436 - 463

| இராசராட்டிரம் |
| --- |
| வம்சம் | பாண்டியர் |
| நாடு | இராசராட்டிரம் |
| எல்லை | மகாவலி கங்கை ஆறு (தெற்கெல்லை) மற்ற திசைகளில் கடல் |
| தலைநகரம் | அநுராதபுரம் |
| இராசராட்டிரப் பாண்டியர்களின் பட்டியல் |
| பாண்டு (பாண்டியன்) | பொ.பி. 436 - 441 |
| பரிந்தன் | பொ.பி. 441 - 444 |
| இளம் பரிந்தன் | பொ.பி. 444 - 460 |
| திரிதரன் | பொ.பி. 460 |
| தாட்டியன் | பொ.பி. 460 - 463 |
| பிட்டியன் | பொ.பி. 463 |

**தாட்டியன்** என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஐந்தாமானவன். இவன் திரிதரன் (பொ.பி. 460) என்ற இராசராட்டிரப் பாண்டியர்களுள் நாலாமானவனின் ஆட்சிக்குப் பிறகு ஆண்டவன். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான். இவர்கள் இருவருக்கும் பல தடவை போர் நடந்திருக்கலாம் எனத் தெரிகிறது. அனைத்திலும் பாண்டியனே வெற்றி பெற்றான். கடைசியாக இவர்கள் இருவருக்கும் நடந்த போரில் தாட்டிய பாண்டியன் இறந்து போனாலும் பாண்டியர் படையே வெற்றி பெற்றது.

கல்வெட்டு
---------

உரோகணம் நாட்டிலுள்ள கதிர்காமம் என்ற முருகன் படைவீட்டில் இவனுடைய கல்வெட்டுகள் காணப்படுகின்றன. அதனால் இவனது ஆட்சியில் இராசராட்டிரம் அரசு இலங்கை முழுதும் பரவியிருந்ததை அறிய முடிகிறது. அக்கல்வெட்டின் படி இவன் புத்த சமயத்தை சேர்ந்தவன் என்றும் கிரிவிகாரை என்னும் புத்தமடத்திற்கு தானம் அளித்தான் என்றும் உரோகணம் நாட்டில் சில காலம் தங்கியிருந்தான் எனவும் தெரிகிறது.

மூல நூல்கள்
-----------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்

மேற்கோள்கள்
-----------

1. ↑  சூல வம்சம், 38ஆம் பரிச்சேதம், 33
2. ↑  Epigraphia Zeylonica, Vol 3, PP 216 - 219
**சந்தீபன் சந்தா** (*Sandipan Chanda*) ஒர் இந்திய சதுரங்க கிராண்டு மாசுட்டர் ஆவார். இவர் இந்தியாவின் மேற்கு வங்காள மாநிலம், கொல்கத்தா நகரைச் சேர்ந்தவர் ஆவார். 1983 ஆம் ஆண்டு ஆகத்து மாதம் 13 தேதி சந்தீபன் பிறந்தார். 2003 ஆம் ஆண்டு இவருக்கு கிராண்டு மாசுட்டர் பட்டம் கிடைத்தது. குராகாவ் சதுரங்கத் திருவிழாவில் ஒன்பது புள்ளிகளுக்கு 7.5 புள்ளிகள் எடுத்தார். அலெக்சாண்டர் சாபலோவை விட அரை புள்ளிகள் அதிகம் எடுத்து போட்டியில் இவர் வெற்றி பெற்றார்.

சதுரங்க ஒலிம்பியாடு போட்டிகளில் 2004, 2006 மற்றும் 2008 ஆம் ஆண்டுகளில் இந்தியாவின் சார்பாக சந்தீபன் பங்குபெற்றார்.

2013 ஆம் ஆண்டு நடந்த உலக சதுரங்க சாம்பியன் போட்டியில் விசுவ நாதன் ஆனந்துக்கு போட்டி உதவியாளராக இருந்தார்.

நெதர்லாந்தில் நடைபெற்ற சதுரங்க சாம்பியன் போட்டிகளில் 2016 மற்றும் 2017 ஆம் ஆண்டுகளில் வெற்றி பெற்றார்.

மேற்கோள்கள்
-----------

1. ↑  Chess is Better in the Caribbean—GM Chanda Sandipan Prevails in the Curaçao International பரணிடப்பட்டது 2018-07-23 at the வந்தவழி இயந்திரம், by Jennifer Shahade
2. ↑  THE WEEK IN CHESS 511 23rd August 2004 by Mark Crowther, theweekinchess.com
3. ↑  "Men's Chess Olympiads: Sandipan Chanda". OlimpBase. 1 May 2011 அன்று பார்க்கப்பட்டது.
4. ↑  "Chanda Sandipan weer winnaar Open NK schaken". *www.gelderlander.nl* (டச்சு). 2018-07-22 அன்று பார்க்கப்பட்டது.
**பாடக் குறிப்பு** (lesson plan) (பரவலாக பாடத் திட்டம்) என்பது ஒரு பாடத்திற்கான கற்பித்தல் அல்லது "கற்றல் பாதை" பற்றிய ஆசிரியரின் விரிவான விளக்கமாகும். வகுப்பறையில் எவ்வாறு கற்பித்தல் நடைபெறுகிறது என்பது தொடர்பாக ஆசிரியரால் தினசரி பாடக் குறிப்பு உருவாக்கப்படுகிறது. ஆசிரியரின் விருப்பம்,பாடத்தின் தன்மை மற்றும் மாணவர்களின் தேவைகளைப் பொறுத்து விவரங்கள் மாறுபடும். பள்ளிக்கூட அமைப்பால் சில கட்டாயத் தேவைகள் பாடக் குறிப்பில் இருக்கலாம்.  ஒரு பாடக் குறிப்பு என்பது ஒரு குறிப்பிட்ட பாடத்தை நடத்துவதற்கான ஆசிரியரின் வழிகாட்டியாகும், மேலும் அதில் இலக்கு (மாணவர்கள் என்ன கற்றுக்கொள்ள வேண்டும்), இலக்கை எவ்வாறு அடைவது (வழிமுறை, செயல்முறை) மற்றும் எவ்வாறு இலக்கு அடையப்படும் என்பதை அளவிடும் வழி ஆகியவை அடங்கும் ( சோதனை, பணித்தாள், வீட்டுப்பாடம் போன்றவை. )

பாடக் குறிப்பிற்கான கூறுகள்
---------------------------

பாடக் குறிப்பில் பயன்படுத்தப்படும் பொதுவான கூறுகள் பின்வருமாறு:

* பாடத்தின் தலைப்பு
* நேரம்
* கற்றல் துணைக்கருவிகள்
* கற்றல் நோக்கங்கள்
* கற்றல் விளைவுகள்
* ஆர்வமூட்டுதல்/ அறிமுகம்
* வாசித்தல்
* புதிய வார்த்தைகள்
* கருத்து வரைபடம்/மன வரைபடம்
* தொகுத்தல்
* வழங்குதல்
* வலுவூட்டல்
* மதிப்பீடு
* குறைதீர் கற்பித்தல்
* எழுதுதல்
* தொடர்பணி

### ஹெர்பார்டியன் அணுகுமுறை: பிரெட்ரிக் ஹெர்பார்ட் (1776-1841)

ஹெர்பார்ட்டின் கூற்றுப்படி, "எதிர்கால பாடங்களுக்கான புரிதலை விரிவுபடுத்தும் அதே வேளையில் மாணவர்களின் தவறான புரிதல்களை அடையாளம் கண்டு அதனைத் திருத்துவதற்கான வாய்ப்புகளை வழங்குவதற்காக வடிவமைக்கப்பட்ட எட்டு நிலைகள் உள்ளன". அவையாவன

1. அறிமுகம்
2. ஆர்வமூட்டுதல்
3. அறிவுக் கிளர்ச்சி
4. புதிய தகவல்களின் அறிமுகம்
5. தெளிவுபடுத்துதல்
6. பயிற்சி மற்றும் மீளாய்வு
7. சுயாதீன பயிற்சி
8. முடிவு

### பாடத் திட்டங்கள் மற்றும் அலகுத் திட்டங்கள்

ஒரு சிறந்த பாடக் குறிப்பானது மாணவர்களின் நலன்களையும் தேவைகளையும் பிரதிபலிக்கிறது. இது கல்வித் துறைக்கான சிறந்த நடைமுறைகளை உள்ளடக்கியது. பாடத் திட்டம் ஆசிரியரின் கல்வித் தத்துவத்துடன் தொடர்புடையது, இது மாணவர்களுக்குக் கல்வி கற்பிப்பதன் முதன்மை நோக்கம் என்று ஆசிரியர் உணர்கிறார்.

மேலும் பார்க்கவும்
------------------

* கலைத்திட்டம்
* பாடத்திட்டங்கள்
* புளூமின் வகைப்பாடு
* பாடம்

சான்றுகள்
---------

1. ↑  O'Bannon, B. (2008). "What is a Lesson Plan?". Innovative Technology Center \* The University of Tennessee. July 29, 2011 அன்று மூலம் பரணிடப்பட்டது. May 17, 2011 அன்று பார்க்கப்பட்டது.
2. ↑  "What Is A Lesson Plan?". *English Club*. 15 October 2014 அன்று பார்க்கப்பட்டது.
3. ↑  "Writing Lesson Plans பரணிடப்பட்டது 2011-07-22 at the வந்தவழி இயந்திரம்." Huntington University 15 Mar. 2009.
4. ↑  Cunningham, Gini. "Lesson Plans and Unit Plans: The Basis for Instruction". *ASCD* (ஆங்கிலம்). 2018-02-15 அன்று பார்க்கப்பட்டது.
5. ↑  Mitchell, Diana, and Stephen Tchudi, "Exploring and Teaching the English Language Arts" (4th Ed.). Boston, MA: Allyn & Bacon, 1999.
**சந்தேரி** (**Chanderi**) (இந்தி: चंदेरी ) இந்தியாவின் மத்தியப் பிரதேசம் மாநிலத்தின் அசோக்நகர் மாவட்டத்தில் நகராட்சி மன்றக் குழுவுடன் அமைந்த ஊராகும்.

லலித்பூரிலிருந்து 37 கிலோ மீட்டர் தொலைவிலும், இதன் மாவட்டத் தலைமையிட நகரமான அசோக்நகரத்திலிருந்து 55 கிலோ மீட்டர் தொலைவிலும் சந்தேரி நகரம் உள்ளது. 

பேட்வா ஆற்றிற்கு தென்மேற்கே அமைந்த இந்த நகரத்தைச் சுற்றிலும் மலைகளாலும், காடுகளாலும் சூழப்பட்டது.

சந்தேரி நகரத்தில் சந்தேல இராசபுத்திர மன்னர்கள் மற்றும் மால்வா சுல்தான்களின் நினைவுச் சின்னங்கள் உள்ளது.

வரலாறு
------

 1528ல் முகலலாயப் பேரரசர் பாபரின் படைகள் சந்தேரி கோட்டையைக் கைப்பற்றுதல்
மால்வா மற்றும் புந்தேல்கண்ட் இடையே அமைந்த சந்தேரி நகரம் இராணுவ முக்கியத்துவம் வாய்ந்த பகுதியாகும். 

சந்தேரி நகரம் 11-ஆம் நூற்றாண்டில் மத்திய இந்தியாவின் வணிக மையமாக விளங்கியது. 

மகாபாரத காவியத்தில் சேதி நாட்டு மன்னர் சிசுபாலனின் தலைநகராகச் சந்தேரி நகரத்தை குறிப்பிடுகிறது. தில்லி சுல்தானின் படைத்தலைவர் கியாசுதீன் பால்பன் 1251ல் சந்தேரி நகரத்தைக் கைப்பற்றினார். 1438ல் தில்லி சுல்தான் அலாவுதீன் கில்ஜி சந்தேரியை கைப்பற்றினார். 1520 மேவார் மன்னர் ராணா சங்கா சந்தேரியைக் கைப்பற்றி, தில்லி சுல்தானகத்தின் இராசபுத்திர அமைச்சர் மேதினிராஜிடம் ஒப்படைத்தார். சந்தேரிப் போரில் முகலாய மன்னர் பாபர், சந்தேரியைக் கைப்பற்றினார். 

1540ல் தில்லி ஆப்கானியச் சுல்தான் சேர் சா சூரி சந்தேரி நகரத்தைக் கைப்பற்றினார்.
அக்பர் ஆட்சிக் காலத்தில், மால்வா ஆளுநகரத்தின் தலைமையிடமாக சந்தேரி நகரம் விளங்கியது. அயினி அக்பரி எனும் அக்பரின் தன் வரலாறு நூலில், சந்தேரி நகரம் 14,000 கல் வீடுகளும். 384 வணிகச் சந்தைகளும், 380 சாவடிகளும், குதிரை லாயங்களும் மற்றும் 1,200 மசூதிகளும் இருந்ததாக குறிப்பிட்டுள்ளது. 

1586ல் சந்தேல இராசபுத்திரர்கள் சந்தேரி நகரத்தைக் கைப்பற்றினர். பிரித்தானியர்கள் 1811ல் சந்தேரி நகரத்தை குவாலிய இராச்சியத்துடன் இணைத்தனர். 1844ல் சந்தேரி நகரம் பிரித்தானிய இந்தியா ஆட்சியில் இணைக்கப்பட்டது. இந்திய விடுதலைக்குப் பின்னர், சந்தேரி நகரம், மத்தியப் பிரதேச மாநிலத்த்துடன் இணைக்கப்பட்டது.

மக்கள்தொகை பரம்பல்
------------------

2011 இந்திய மக்கள்தொகை கணக்கெடுப்பின் படி, சந்தேரி நகரத்தின் மொத்த மக்கள்தொகை 28,313 ஆகும். அதில் ஆண்கள் 52% மற்றும் பெண்கள் 48% உள்ளனர். எழுத்தறிவு 62% ஆகும். ஆறு வயதிற்குட்பட்ட குழந்தைகள் 17% ஆகும்.

மேற்கோள்கள்
-----------

1. ↑
2. ↑  *The Mughal Throne* by Abraham Eraly pg 33
3. ↑  Abū al-Fazl ibn Mubārak, The Ain - I - Akbari, Volume 2, page 196
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

* Hunter, William Wilson, James Sutherland Cotton, Richard Burn, William Stevenson Meyer, eds. (1909).
* *Imperial Gazetteer of India*, vol. 9. Oxford, Clarendon Press.

வெளி இணைப்புகள்
---------------

விக்கிமீடியா பொதுவகத்தில்,  
 ***Chanderi***   
என்பதின் ஊடகங்கள் உள்ளன. 

* Shri Digamber Jain Atishaya Kshetra Choubeesee Bara Mandir, Chanderi
* Shri Digamber Jain Atishaya Kshetra Khandargiri
* Shri Digamber Jain Atishaya Kshetra Thuvonji
* Chanderi Geographical Index Website பரணிடப்பட்டது 2018-03-27 at the வந்தவழி இயந்திரம்
* Film on the master weavers of Chanderi பரணிடப்பட்டது 2008-09-05 at the வந்தவழி இயந்திரம்
* *Chanderi: Travel Guide* Goodearth Publications, New Delhi, 2006. (ISBN 978-81-87780-96-0)
**கொய்டெர் லாகசு** *(Koitere Lacus )* என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் எண்ணற்ற ஐதரோகார்பன் ஏரிகளில் இதுவும் ஒரு ஏரியாகும். 79.4° வ மற்றும் 36.14° மே என்ற அடையாள ஆள்கூறுகளில் டைடனின் வடதுருவத்தில் டைட்டனின் பெரும்பாலான ஏரிகள் உள்ள இடத்தில் இந்த ஏரி காணப்படுகிறது  நீர்ம ஐதரோகார்பன்களான திரவ ஈத்தேனும் மீத்தேனும்  சேர்ந்து இந்த ஏரியை உருவாக்கியுள்ளன. கேசின் விண்வெளி ஆய்வு விண்கலம் இந்த ஏரியைக் கண்டுபிடித்தது. பூமியில் உள்ள பின்லாந்து நாட்டிலுள்ள கொய்டெர் ஏரியின் நினைவாக டைட்டனின் இந்த ஏரிக்கு கொய்டெர் லாகசு என்று பெயரிடப்பட்டது .

மேற்கோள்கள்
-----------

1. ↑  Map of the liquid bodies in the north polar region of Titan.
2. ↑  "Koitere Lacus". *USGS planetary nomenclature page*. USGS. 2015-05-23 அன்று பார்க்கப்பட்டது. External link in `|work=` (உதவி)
3. ↑  Coustenis, A.; Taylor, F. W. (21 July 2008). *Titan: Exploring an Earthlike World*. World Scientific. பக். 154–155. பன்னாட்டுத் தரப்புத்தக எண்:978-981-281-161-5. இணையக் கணினி நூலக மையம்:144226016. .
**சாம்முர்-அமாத்**  (**Sammur-amat**) கி.மு 811-808 ஆண்டுக்காலத்தில் அசிரியாவை ஆண்ட அரசியாவார். அசிரிய அரசர் சம்சி-அடாட்டின் மரணத்திற்குப் பிறகு மூன்றாண்டுகள் ஆட்சி நடத்திய அரசி ஆவார். சில வரலாற்றாளர்கள் அவரது ஆட்சி கி.மு 809 முதல் 792வரை இருந்ததாகவும் கருதுகின்றனர்.

சாம்முரமாத்தின் நினைவுக்கல் ஆசுர் என்ற இடத்தில் கிடைக்கப்பெற்றது. கலா என்ற இடத்தில் உள்ள ஓர் கல்வெட்டில் அவரது கணவரின் மரணத்திற்குப் பிறகு தனது மகனின் முடிசூட்டல்வரை ஆதிக்கம் செலுத்தியதாக கூறுகிறது.

கிரேக்கர்களின் கற்பனை செய்த செமிராமிசின் உருவாக்கத்திற்கு, அசிரியர்களின் தரவுகளின் அடிப்படையில், இவரே உந்துதலாக இருக்கக்கூடும். இவரே கிரேக்க,பெர்சிய புராணங்களில் அசிரிய,ஆர்மீனிய,அராபிய,பெர்சிய,எகிப்திய மற்றும் ஆசியாவை நாற்பது ஆண்டுகள் ஆண்டதாகக் குறிப்பிடப்படும், பாபிலோனை நிறுவிய செமிராமிசு என்போரும் உண்டு.அவற்றின்படி இவருக்கு ஆழமான தாவரவியல் அறிவும் வேதியியல் அறிவும் இருந்ததாக நம்பப் படுகிறது.பாபிலோனின் அழகிய தோட்டங்களை அமைத்து அங்குள்ள தாவரங்களிலிருந்து மணம் தரும் வேதிப்பொருள்களைப் பிரித்து நறுமண பொதிகளை தயாரித்ததாகவும் அவற்றை அழகிற்காகவும் முடி தொடர்புடைய நோய்களுக்கு மருந்தாகவும் பயன்படுத்தினார் என்றும் அவை பதிகின்றன. தற்கால நறுமண மருந்தியலுக்கு முன்னோடியாக விளங்கினார்.

மேற்கோள்கள்
-----------

1. ↑  "The Rise of the Babylonian World Power";
2. ↑  Reilly, Jim (2000) "Contestants for Syrian Domination" in "Chapter 3: Assyrian & Hittite Synchronisms" *The Genealogy of Ashakhet* பரணிடப்பட்டது 2012-03-11 at the வந்தவழி இயந்திரம்;
**தாடிக்கொம்பு முத்தாளம்மன் கோயில்** தமிழ்நாட்டில் திண்டுக்கல் மாவட்டம், தாடிக்கொம்பு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்தாலம்மன் சன்னதியும், விநாயகர், சுரலிங்கேஸ்வரர், விசாலாட்சி, பாலமுருகன், மாகலட்சுமி, துர்க்கை, நவக்கிரகங்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் முக்கிய திருவிழா நடைபெறுகிறது. சப்ரம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
|  |  |
| --- | --- |
| Search Wiktionary | விக்சனரியில் ***விடுபதிகை*** என்னும் சொல்லைப் பார்க்கவும். |

கணினியியலில் **விடுபதிகை** (வெளியேறல், Sign out, Log out) என்பது ஒரு பயனர் தன் சொந்தப் பணிகள் முடிந்த பின் அக்கணினி அமைப்பை விட்டு வெளியேற வேண்டி தனது அமர்விலிருந்து விடுவிப்பதாகும். இதன் மூலம் புகுபதிகை செய்த கணினியோ இணைய தளமோ அப்பயனர் அமர்விலிருந்து விடுவிக்கப்படும்.

விடுபதிகை செய்யும் வழிமுறைகள்
-----------------------------

நீங்கள் தற்போது புகுபதிகை செய்து வேலை பார்த்துக் கொண்டிருக்கும் இணைய தளத்தின் மேற்பகுதியில் (பொதுவாக மேற்பகுதி; ஆனால் தளத்தின் கீழ்ப்பகுதி இடவல பக்கங்கள் என எங்கு வேண்டுமானாலும் இருக்கலாம்!) 'விடுபதிகை' என்றோ Sign out அல்லது Log out என்றோ ஓர் இணைப்பு இருக்கும். இவ்விணைப்பைச் சொடுக்குவதன் மூலம் நீங்கள் புகுபதிகை செய்துள்ள இணைய தளத்திலிருந்து விடுபதியலாம். (வெளியேறலாம்/ உங்கள் அமர்வை முடிக்கலாம்)

தானியங்கு விடுபதிகை
-------------------

ஒரு சில தளங்களில் ஒரு குறைந்த பட்ச கால அளவுக்கு மேல் நீங்கள் எச்செயலும் மேற்கொள்ளாமல் இருப்பின் அத்தளத்திலிருந்து உங்கள் அமர்வு தானாகவே முடிவுக்கு வந்து விடும்படி நிரலெழுதியிருப்பர். எனவே நீங்கள் மீண்டும் புகுபதிகை செய்து உள்நுழைய வேண்டி வரும். ஆனால் இது எந்தப் பயனராலும் விரும்பப் படுவதில்லை. இருப்பினும் இது ஒரு பாதுகாப்பு வழிமுறையே ஆகும். எடுத்துகாட்டாக கூகுளில் இதனை நீங்கள் 'உள்நுழைந்தே இருங்கள்!' (Stay Signed in!) என்ற தேர்வுப் பெட்டியைத் தேர்வு செய்வதன் மூலம் இல்லாமல் செய்ய (Disable) முடியும். இதன் மூலம் நீங்கள் விடுபதிகை செய்யாமலேயே உலவியை மூடினும் உங்கள் அமர்வு நிலைத்திருக்கும். நீங்களாக விடுபதிகை செய்தாலொழிய உங்கள் அமர்வு முடிக்கப்பட மாட்டாது. ஒரு பொதுக் கணினியில் நீங்கள் உங்கள் மின்னஞ்சல் போன்றவற்றைப் பார்க்கையில் இச்செயலைச் செய்யாமல் இருப்பது நலம்.

சொற்பிறப்பியல்
--------------

இது Log out என்ற ஆங்கிலச் சொல்லின் நேரிய மொழியாக்கம் ஆகும். Log என்ற சொல்லுக்குப் 'பதிவு' என்று பொருள். அது செயலுடன் சேர்ந்து 'பதிகை' என்றவாறு வந்தது. இதன் எதிர்ச் சொல்லான புகுபதிகையில் 'புகு' என்று உள்ளதால் இதில் எதிர்ப் பொருள் குறிக்கும் பொருட்டு 'விடு' எனுஞ்சொல் வந்திற்று.

மேற்கோள்கள்
-----------

1. ↑   கூகுள் கூறும் விடுபதிகை

இதையும் பார்க்கவும்
-------------------

* புகுபதிகை
**மார்க்கெசசுத் தீவுகள்** (*Marquesas Islands*, பிரெஞ்சு மொழி: *Îles Marquises* அல்லது *Archipel des Marquises* அல்லது *Marquises*; மார்க்கெசான்: *Te Henua (K)enana*, பொருள்: "ஆண்களின் நிலம்") தெற்குப் பசிபிக் பெருங்கடலில் அமைந்துள்ள, பிரான்சின் ஆட்சிப் பகுதியான பிரெஞ்சுப் பொலினீசியாவுக்குள் அடங்கிய எரிமலைத் தீவுக் கூட்டங்கள் ஆகும். மார்க்கெசசுத் தீவுகள் 9° 00தெ, 139° 30மே இல் அமைந்துள்ளன. இங்குள்ள மிக உயர்ந்த இடமாக உவா பு தீவில் காணப்படும் ஒவாவே மலை உச்சி உள்ளது. இதன் உயரம் கடல் மட்டத்தில் இருந்து 1,230 மீ (4,035 அடி). 

மார்க்கேசசுத் தீவுகள், பிரெஞ்சுப் பொலினீசியாவின் ஐந்து நிர்வாகப் பிரிவுகளுள் ஒன்றாக அமைகின்றன. இத்தீவுகளின் தலைமை இடமாக நுக்கு இவா தீவில் இருக்கும் தையோகாயே உள்ளது. 2007 ஆம் ஆண்டின் கணக்கெடுப்பின்படி மார்க்கேசசுத் தீவுகளின் மக்கள்தொகை 8,632.

வரலாறு
------

தற்போது கிடைக்கும் குறிப்புகளின்படி இத்தீவுகளில் முதல் குடியேறியோர் பொலினீசியர்கள் ஆவர். தொல்லியல் சான்றுகளின்படி இவர்கள் கிபி 100க்கு முன் இங்கு வந்ததாக நம்பப்படுகிறது. இனவியல், மொழியியல் ஆகியவை சார்ந்த சான்றுகளின் அடிப்படையில் இவர்கள் தொங்கா, சமோவா ஆகிய பகுதிகளில் இருந்து வந்திருக்கலாம் எனத் தெரிகிறது. 

1595 ஆம் ஆண்டு யூலை 21 ஆம் தேதி இப்பகுதியை அடைந்த ஆல்வாரோ டி மென்டனா டெ நெய்ரா என்னும் எசுப்பானிய நாடுகண் பயணி இத்தீவுகளுக்குத் தற்போது வழங்கும் பெயர்களை இட்டார். அக்காலத்தில் பெருவின் வைசுராயாக இருந்த அவருடைய புரவலரான கனேட்டேயின் ஐந்தாம் மார்க்கிசு, கார்சியா உர்ட்டாடோ டெ மென்டோசாவின் பெயரைத் தழுவியே இப்பெயர்கள் வழங்கப்பட்டன. மென்டனா சாலமன் தீவுகளுக்குச் செல்வதற்கு முன் முதலில் பாத்து இவாவுக்கும், பின்னர் தகுவாத்தாவுக்கும் சென்றார்.

அமெரிக்கக் கடல் வணிகரான சோசேப் இங்கிரகாம், 1791ல் வடக்கு மார்கெசசுத் தீவுகளுக்கு வந்தபோது அதற்கு *வாசிங்டன் தீவுகள்* எனப் பெயர் சூட்டினார். 1813ல் கொமடோர் டேவிட் போர்ட்டர், நுக்கு இவா ஐக்கிய அமெரிக்காவுக்கு உரியது என உரிமை கோரினார். எனினும், ஐக்கிய அமெரிக்கக் காங்கிரசு இதனை உறுதி செய்யவில்லை. பிரான்சின் உள்ளூர்த் தலைவர் ஒருவரின் சார்பாக நிகழ்ந்த வெற்றிகரமான படையெடுப்பு ஒன்றைத் தொடர்ந்து, அவர் தானே தகுவாத்தா தீவு முழுவதற்கும் அரசன் என உரிமை கோரினார். தொடர்ந்து, இப்பகுதி முழுவதையும் பிரான்சு கையேற்று நுக்கு இவாவில் ஒரு குடியேற்றத்தையும் உருவாக்கியது. இது 1859ல் கைவிடப்பட்டது. 1870ல் இப்பகுதியை மீளவும் பிரான்சு தனது கட்டுப்பாட்டுக்குள் கொண்டுவந்து, அதைப் பிரெஞ்சுப் பொலினீசிய ஆட்சிப்பகுதிக்குள் சேர்த்துக்கொண்டது.

குறிப்புகள்
-----------

1. ↑  (பிரெஞ்சு) Institut Statistique de Polynésie Française (ISPF). "Recensement de la population 2007" (PDF). 2007-12-03 அன்று மூலம் (PDF) பரணிடப்பட்டது. 2007-12-02 அன்று பார்க்கப்பட்டது.
**குமாரபாளையம் காளியம்மன் கோயில்** தமிழ்நாட்டில் நாமக்கல் மாவட்டம், குமாரபாளையம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் காளியம்மன் சன்னதியும், விநாயகர், முருகர், நவகிரகங்கள், முனியப்ப சுவாமி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் குண்டம் மற்றும் தேர்திருவிழா முக்கிய திருவிழாவாக நடைபெறுகிறது. நவராத்திரி மாதம் நவராத்திரி, 10 நாட்கள் திருவிழாவாக நடைபெறுகிறது. மாசி மாதம் மாசி தேரோட்டம், 2 நாட்கள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
உயிரியலில்  **காலடியணையக்** *(pedate)* கட்டமைப்பு அல்லது **இணைதாள் மடல்** கட்டமைப்பு என்பது மாந்தனின் காலடியை நினைவூட்டும் அல்லது காலடியொத்த பண்புள்ள பின்னற் கட்டமைப்பாகும்.

தாவரங்கள்
---------

 இணைதாள் மடல் இலை.
தாவரவியலாக, இச்சொல் கூட்டிலைகளையும் கூட்டு நரம்பமைவையும் ஒத்த பிற தாவரக் கட்டமைவுகளையும் குறிக்கிறது. இந்த அமைப்பில் இக்கட்டமைப்பு ஒரு நடுமையப் புள்ளியில் தோன்றிப் பிரிந்து பரவும், பிறகு வேண்டுமானால் ஒவ்வொரு உட்பிரிவும் இரண்டாக நுகம்போல கிளைக்கும். மிக அகல்விரிவாக, இது இறுதியில் சிற்றிலைகள் கிளைக்கும் கூட்டிலையைக் குறிக்கலாம். இலையின் அச்சுகள் இருபுறமும் பிரிந்து செல்வதோடு அவை முன்னும் பின்னும் வெளிப்புறமோ உட்புறமோ வளைந்து செல்லும். அச்சின் வெளிப்புற வளைவில் சிற்றிலைகளைப் பெற்றமையும். இதற்கு இணைதாள் மடற் கட்டமைப்புக்குப் பனை மட்டை நல்ல எடுத்துகாட்டாகும்

விலங்குகள்
----------

விலங்குகளில் "pedate" எனும் சொல் "காலுள்ள" எனும் பொருளில் வழங்குகிறது. இது முட்தோலிகளின் பின்னற் குழல்காலடிகளையும் முதுகென்பிகளின் இணைகால்களையும் குறிக்கும்.

Pedateஇணைகாலிகள்

மேற்கோள்கள்
-----------

1. ↑  Harris, James G.; Harris, Melinda Woolf (1994). *Plant Identification Terminology* (2nd ). Spring Lake, Utah: Spring Lake Publishing. பக். 81. பன்னாட்டுத் தரப்புத்தக எண்:0-9640221-6-8.
2. ↑  Walters, Stuart Max (2000). *The European garden flora*. Cambridge University Press. பக். 674. .
வில்லியம்-அடோல்ஃப் பூகுவேரோ (1884) எழுதிய "*தெ டிபிகல்ட் லெசன்*".
ஒரு **பாடம்** ( lesson) அல்லது **வகுப்பு** (class) என்பது கட்டமைக்கப்பட்ட காலகட்டத்தில் நிகழும் கற்றல் ஆகும். ஒன்று அல்லது அதற்கு மேற்பட்ட மாணவர்களுக்கு ஆசிரியர் அல்லது பயிற்றுவிப்பாளரால் கற்பிக்கப்படுவதை உள்ளடக்கியதாகும்.பாடம் என்பது பாடநூலின் ஒரு பிரிவாக இருக்கலாம் (அச்சுப் பக்கத்தைத் தவிர, பல்லூடகமும் இதில் அடங்கும்) அல்லது, அடிக்கடி, ஒரு குறிப்பிட்ட பாடத்தைப் பற்றி கற்பவர்களுக்குக் கற்பிக்கப்படும் அல்லது ஒரு குறிப்பிட்ட செயலை எப்படிச் செய்வது என்று கற்பிக்கப்படும் ஒரு குறுகிய கால செயல்பாடு ஆகும். பாடங்கள் பொதுவாக வகுப்பறையில் கற்பிக்கப்படுகின்றன, சில சமயங்களில் சமூகச் சூழலிலும் நடைபெறலாம்.

பாடங்கள் பொழுதுபோக்கிற்காகவும் நடைபெறலாம். *கல்வி* என்ற சொல் மகிழ்கலையுடன் இணைந்தால், **மகிழ்கலைக்கல்வி** என்ற சொல் உருவாக்கப்பட்டது.

பாடங்களின் வகைகள்
-----------------

ஒரே அறை அல்லது இடத்தில் ஒன்று அல்லது அதற்கு மேற்பட்ட நபர்களுடன் உரையாடுவதற்கான வடிவம். கூடுதலாக இதில் சைகைகள் மற்றும் கருவிகள் இருக்கலாம். பாடமானது, விரிவுரை, விவாதம் , விளக்கக்காட்சி அல்லது இவற்றின் கலவையாக இருக்கலாம்.

சில பாடங்கள் மாணவர்களின் வேலையை உள்ளடக்கியிருக்கலாம். பயிற்றுவிப்பாளர் அல்லது ஆசிரியர் இல்லாதபோது, படிப்பதும் எழுதுவதும் அல்லது எதையாவது உருவாக்குவது போன்ற செயல்கள் இதில் அடங்கும். இது போன்ற சமயங்களில் மாணவர் சுயாதீனமாக வேலை செய்யலாம் அல்லது மற்றவர்களுடன் இணைந்து செயல்படலாம்.

சமீபத்திய தொழில்நுட்பங்கள் பாடத்தை கற்பிப்பதற்கான வழிகளை விரிவுபடுத்தியுள்ளன. எடுத்துக்காட்டாக: திரைப்படத் துண்டுகள், முன் பதிவு செய்யப்பட்ட ஒலி மற்றும் நிகழ்பட நாடாக்கள், தொலைக்காட்சி நிகழ்ச்சிகள் மற்றும் வலையொலிகள் ஆகியவைகளாகும். ஒரே இடத்தில் இருந்து கல்வி கற்க இயலாத சூழலில் நிகழ்படப் பாடம், காணொளிக் கரத்தரங்கு அல்லது மெய் நிகர் கற்றல் போன்ற தொலைதூரக் கல்வி நுட்பங்கள் மூலம் பாடங்கள் நடைபெறலாம். இந்த கருவிகள் பாடங்களை வழங்க புதிய ஒத்திசைவான, ஒத்திசைவற்ற மற்றும் கலப்பு வழிமுறைகளை வழங்குகின்றன.

சொற்பிறப்பியல்
--------------

பாடம் என்ற வார்த்தை இலத்தீன் சொல்லான *"லெக்டியோ"* என்பதிலிருந்து உருவானது. இதற்கு வாசிக்கும் செயல் என்பது பொருளாகும். மத சேவை வழங்கும் சமயத்தில் விவிலிய வாசிப்பின் போது பாடம் எனும் சொல் அடிக்கடி பயன்படுத்தப்பட்டது.

சான்றுகள்
---------

1. ↑  "அகராதியில் விளக்கம்". சூலை 5, 2023 அன்று பார்க்கப்பட்டது.
2. ↑  "Definition of LESSON". *www.merriam-webster.com* (ஆங்கிலம்). 2023-06-28. 2023-07-05 அன்று பார்க்கப்பட்டது.
பால்வெளி மண்டலத்தில் சூரியனின் சுற்றுப்பாதை (மஞ்சள் நிறத்தில் காட்டப் பட்டுள்ளது.)

**பால்வெளி ஆண்டு** (Galactic year or cosmic year): சூரியன் ஒரு விண்மீன் (star) ஆகும். விண்வெளியில் சூரியனைப் போன்ற விண்மீன்கள் பல உள்ளன. கோடிக்கணக்கான விண்மீன்கள் சேர்ந்த ஒரு கூட்டம் விண்மீன் மண்டலம் (galaxy) என்று அழைக்கப்படுகின்றது. நம்முடைய சூரியனும் அப்படிப்பட்ட ஒரு விண்மீன் மண்டலத்தில் தான் அடங்கி உள்ளது. அந்த மண்டலத்தின் பெயர் பால்வெளி (milky way) மண்டலம். இந்தப் பால்வெளி மண்டலம் வட்ட வடிவமாக இருக்கும். அதன் அகலம் 120,000 ஒளி ஆண்டுகள். அதனுடைய மையம் நம் சூரியனிலிருந்து 27,000 ஒளி ஆண்டுகள் தொலைவில் உள்ளது. பால்வெளி மண்டலத்தில் ஏறத்தாழ 40,000 கோடி விண்மீன்கள் இருப்பதாகச் சொல்லப் படுகின்றது. அதன் மையத்தில் நம்மால் காணவியலாத கரும் பொருள் (dark matter) உள்ளதாகவும் சொல்லப் படுகின்றது. நம் சூரிய மண்டலம் பால்வெளி மையத்தில் உள்ள கரும் பொருளைச் சுற்றி மிகப் பெரிய வட்டப்பாதையில் வந்து கொண்டு இருக்கின்றது. நம் சூரிய மண்டலம் அந்த வட்டப்பாதையில் ஒரு சுற்று சுற்றி வர 2,250 இலக்கம் ஆண்டுகள் ஆகும். இதை ஒரு பால்வெளி ஆண்டு (galactic year) என்று சொல்வார்கள். இதை வைத்துக் கொண்டு கீழ்க் கண்ட கணக்கீடுகளும் செய்யப்பட்டுள்ளன.

* 61 பால்வெளி ஆண்டுகளுக்கு முன்னால் நம் புடவி (universe) தோன்றியது.
* 54 பால்வெளி ஆண்டுகளுக்கு முன்னால் நம் பால்வெளி மண்டலம் தோன்றியது.
* 18.4 பால்வெளி ஆண்டுகளுக்கு முன்னால் நம் புடவியில் சூரியன் தோன்றியது.
* 17 பால்வெளி ஆண்டுகளுக்கு முன்னால் நம் பூமியில் கடல் உருவாகியது.
* 15 பால்வெளி ஆண்டுகளுக்கு முன்னால் நம் பூமியில் உயிரினங்களுக்கான அடிப்படை மூலக்கூறுகள் தோன்றின.
* 13 பால்வெளி ஆண்டுகளுக்கு முன்னால் நம் பூமியில் பாக்டீரியாக்கள் தோன்றின.
* 10 பால்வெளி ஆண்டுகளுக்கு முன்னால் நம் பூமியில் கண்டங்கள் தோன்றின.
* 0.001 பால்வெளி ஆண்டுகளுக்கு முன்னால் நம் பூமியில் இன்றைய மனிதன் தோன்றினான்.

சூரியன் பால்வெளி மையத்தை சுற்றி வரும் வட்டப் பாதையைக் பக்கத்தில் உள்ள (ஓவியர் வரைந்த) படத்தில் காணலாம்.
**குமாரபாளையம் லஷ்மி நாராயணசுவாமி மற்றும் காசிவிசுவேஸ்வரசுவாமி கோயில்** தமிழ்நாட்டில் நாமக்கல் மாவட்டம், குமாரபாளையம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் லட்சுமி நாராயணசுவாமி சுவாமி சன்னதியும், விநாயகர், காசி விசுவேஸ்வர சுவாமி, காசி விசாலாட்சி அம்பாள், ஆஞ்சநேயர், நவகிரகம், தட்ஷிணாமூர்த்தி, சுப்பிரமணியர், பைரவர், சண்டிகேசுவரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. மார்கழி மாதம் 1 நாள் வைகுண்ட ஏகாதசி முக்கிய திருவிழாவாக நடைபெறுகிறது. ஐப்பசி மாதம் 1 நாள் அன்னாபிசேகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
உடன்பாட்டு வினை, எதிர்மறை வினை என்பன இலக்கணத்தில் பொருள் முரணிய வினைவகைகளாகும்.

உடன்பாட்டு வினை
---------------

ஒரு செயலைச் செய்வதற்கு உடன்பட்ட நிலைதான். உடன்பாட்டு வினை எனப்படுகிறது.

### எடுத்துகாட்டு

* வருகிறேன்
* செய்கிறான்
* செய்வேன்
* பெறுவான்

போன்ற வினைச்சொற்கள் ஒரு வினையைச் செய்வதையோ, செய்யப் போவதையோ அறிவிக்கின்றன. இவற்றை உடன்பாட்டு வினைகள் என்கிறோம்.

எதிர்மறை வினை
-------------

ஒருவன் ஒரு தொழிலைச் செய்ய உடன்படா நிலையை (அல்லது) எதிர்மறை நிலையை எதிர்மறை வினை எனப்படுகிறது.

### எடுத்துகாட்டு

* வாரேன் (வர மாட்டேன் என்பது பொருள்)
* செய்யேன் (செய்ய மாட்டேன் என்பது பொருள்)
* செய்யான் (செய்ய மாட்டான் என்பது பொருள்)
* பெறான் (பெற மாட்டான் என்பது பொருள்)

என்னும் சொற்கள் ஒருவன் ஒரு தொழிலைச் செய்ய உடன்படா நிலையை (அல்லது) எதிர்மறை நிலையைப் புலப்படுத்துகின்றன. எனவே இவை எதிர்மறைவினைகள் என்று சுட்டப்படுகின்றன. உடன்பாட்டு வினைச் சொற்களின் இடையில் எதிர்மறை இடைநிலை வந்து எதிர்மறைப் பொருளை உணர்த்துகின்றது.

* செய் + ஆ + ஆன் - செய்யான்
* தெரி + அல் + அன் - தெரியலன்
* வந்து + இல் + அன் - வந்திலன்

இச் சொற்களில், ‘ஆ’, ‘அல்’, ‘இல்’ ஆகியன எதிர்மறைப் பொருள் உணர்த்துகின்றன. பெரும்பாலும் எதிர்மறைக்கு ‘ஆ’கார இடைநிலையே வரும். இக்காலத்தில் மாட்டான், மாட்டேன் என்பன போன்ற சொற்களால் எதிர்மறையைக் குறிக்கிறோம்.

கூடுதல் குறிப்பு
----------------

சுருங்கச் சொன்னால், எதிர்மறை இடைநிலைகள் வாராத வினைகள் எல்லாம் உடன்பாட்டு வினைகளே. அவற்றைப் பெற்றிருப்பன எதிர்மறை வினைகளாகும்.
வினைமுற்றுச் சொற்களில் எதிர்மறை இருப்பது போன்று பெயரெச்ச, வினையெச்சச் சொற்களோடு ‘ஆ’ சேர்ந்தும் எதிர்மறைப் பொருள்படும்.

### பெயரெச்சம்

* கேட்கும் செவி,
* காணும் கண்

இத்தொடர்களில் உள்ள, கேட்கும், காணும் என்னும் சொற்கள் தமக்குப்பின் ஒரு பெயர்ச்சொல் கொண்டு முடிவதால், அவற்றைப் பெயரெச்சம் என்கிறோம். இப்பெயரெச்ச, வினையெச்சச் சொற்களும் ‘ஆ’ என்னும் எதிர்மறை இடைநிலை பெற்று வரும்.

### எதிர்மறைப் பெயரெச்சம்

* கேள் + ஆ - கேளாச் செவி
* காண் + ஆ - காணாக் கண்

### வினையெச்சம்

* செய்ய வந்தேன்,
* செய்து வந்தான்

இத்தொடர்களில் இடம்பெற்றுள்ள செய்ய, செய்து என்னும் சொற்கள் தமக்குப் பின் ஒரு வினைமுற்றுச் சொல்லைக் கொண்டே முடிவதால், வினையெச்சம் என்று சொல்லப் பெறுகின்றன.

### எதிர்மறை வினையெச்சம்

* பாராது இருந்தாள்
* எழுதாமல் இருந்தான்

எனவே, உடன்பாட்டு வினைகளே எதிர்மறை இடைநிலை பெற்று, வினைமுற்றுச் சொற்களிலும் எச்சச் சொற்களிலும் எதிர்மறையை உணர்த்தும்.

சான்றுகள்
---------

1. ↑  "உடன்பாட்டு வினை". 23 சூன் 2017 அன்று பார்க்கப்பட்டது.
பாளையங்கோட்டை மத்திய சிறைச்சாலை அல்லது பாளையங்கோட்டை சிறை என்பது தமிழ்நாட்டின் திருநெல்வேலி நகரிலுள்ள வரலாற்றுச் சிறப்பு மிக்க மத்திய சிறைச்சாலை ஆகும்.இந்த சிறையானது தற்பொழுது தமிழ்நாடு சிறைத்துறையின் கட்டுப்பாட்டிலுள்ளது.

வரலாறு
------

இந்த சிறைச்சாலை 1880ல் கட்டப்பட்டது. 1929 வரை மாவட்டச்சிறையாக செயல்பட்டு வந்தது. 1929 முதல் சிறுவர் சீர்திருத்தப் பள்ளியாக மாற்றப்பட்டது. பின் அங்கிருந்து சிறுவர் சீர் திருத்தப்பள்ளி புதுக்கோட்டைக்கு மாற்றப்பட்டது. இந்தியா சுதந்திரம் அடைந்த பின்னர் ஏப்ரல் 1, 1968 முதல் மத்திய சிறைச்சாலையாக செயல்பட்டு வருகிறது.

சுதந்திர போராட்டத்தில் சிறையின் பங்கு
-------------------------------------

இந்தப் பழைமையான சிறைச்சாலை இந்தியாவில் ஆங்கிலேயர் ஆட்சிக்காலத்தில் இந்தியாவின் விடுதலைக்காக போராடும் வீரர்களை அடைத்து வைக்கப் பயன்படுத்தப்பட்டது. சுப்பிரமணிய சிவா, வ.உ.சிதம்பரனார் போன்றோர் இந்த சிறையில் அடைக்கப்பட்டனர்.[]

தற்போதைய நிலை
-------------

தமிழகத்திலுள்ள பெரிய சிறைச்சாலைகளில் ஒன்றாக விளங்குகிறது. இங்கு கொடுங்குற்றம் புரிந்தோர், அரசியல் கைதிகள் போன்றோரை அடைத்து வைக்கின்றனர். இதனால் இங்கு பாதுகாப்பு கெடுபிடிகள் தீவிரமாக கடைபிடிக்கப்படுகிறது. சிறை வளாகத்தைச் சுற்றிலும் உயர்ந்த கோட்டை மதில்களும், அதன் மேல் மின்னூட்டப்பட்ட இரும்புக்கம்பி வளையங்களும், 24 மணி நேர கண்காணிப்புக் கோபுரங்களும் உள்ளன. வளாகச்சுவரைச் சுற்றிலும் 10அடிக்கு ஒரு காவலர் வீதம் நிறுத்தப்பட்டுள்ளனர்.

சிறை விபரம்
-----------

இந்த சிறை வளாகம் 117.75 ஏக்கரில் 47 அலகுகளுடனும், 297 அறைகளுடனும், 1332 கைதிகளை அடைத்து வைக்கும் திறன் கொண்டதாக எண்கோண வடிவில் உள்ளது.

வெளி இணைப்பு
------------

* தமிழ்நாடு சிறைத்துறை பரணிடப்பட்டது 2014-02-17 at the வந்தவழி இயந்திரம்

| * பா
* உ
* தொ
இந்தியாவில் சட்ட அமலாக்கம் இந்தியா |
| --- |
| தேசியம் | 
* இந்திய ஆட்சிப் பணி
* இந்திய வெளியுறவுப் பணி
* இந்தியக் காவல் பணி
* இந்திய வருவாய்ப் பணி
* இந்திய வனப் பணி
* இந்தியப் பொருளாதாரப் பணி
* இந்தியத் தொலைத்தொடர்புப் பணி

 | இந்தியா |
| மாநிலக் காவல் துறை | 
* தமிழ்நாடு காவல்துறை

 |
| மாநில சிறைத் துறை | 
* தமிழக சிறைத் துறை
* தமிழக சிறைப் பணி

 |
| மாநில வனத்துறை | 
* தமிழ்நாடு வனத்துறை

 |
| மாநகரம் | 
* சென்னை மாநகரக் காவல்

 |
| புறநகரம் | 
* சென்னைப் புறநகரக் காவல்

 |
| இந்தியாவில் சட்ட அமலாக்கம் |

| * பா
* உ
* தொ
தமிழ்நாடு அரசு |
| --- |
| அரசியலமைப்பு | 
* இந்திய அரசியலமைப்பு
* இந்தியாவின் அடிப்படை உரிமைகள்
* இந்திய உச்ச நீதிமன்றம்
* இந்தியக் குடியரசுத் தலைவர்

 |  |
| செயலாட்சி | 
* முதல்வர்
* தமிழ்நாடு அமைச்சரவை
* தலைமைச் செயலகம்

 |
| சட்டமியற்றுமிடம் | 
* சட்டமன்றம்
	+ கீழவை
	+ மேலவை
* பேரவைத் தலைவர்
* ஆளுநர்
* தமிழ்நாடு சட்டமன்ற வளாகம்

 |
| தேர்தல்கள் | 
* தமிழ்நாட்டில் தேர்தல்கள்
* தமிழ் நாடு மாநிலத் தேர்தல் ஆணையம்
* தமிழ் நாடு மாநிலத் தேர்தல் ஆணையர்
* தமிழ்நாடு தலைமைத் தேர்தல் அலுவலர்

 |
| மாவட்டங்கள் | 
* மாவட்டங்கள்
* வட்டங்கள்

 |
| உள்ளாட்சி அமைப்புகள் | 
* பெருநகர சென்னை மாநகராட்சி
* மாநகராட்சிகள்
* நகராட்சிகள்
* பேரூராட்சிகள்

 |
| ஊராட்சி அமைப்புகள் | 
* ஊராட்சிகள்
* ஊராட்சி ஒன்றியங்கள்
* மாவட்ட ஊராட்சிகள்

 |
| நீதிமுறைமை | 
* உயர் நீதிமன்றம்
* கிளை உயர் நீதிமன்றம்
* சார் நிலை நீதிமன்றங்கள்
* தலைமை நீதிபதி
* தலைமை வழக்குரைஞர்

 |
**உடற்பிடிப்பு** (*massage*) செய்யப்படும் பகுதிகளில் ரத்த ஓட்டம் வேகம் பெறுகிறது. அப்பகுதிக்கு அதிக சத்துக்கள் எடுத்துச் செல்லப்படுகிறது. குணமாக்கும் சக்தியும் அதிகரிக்கிறது. ஆக்சிஜனை எடுத்துச் செல்லும் ரத்தத்தின் திறன் அதிகரித்து அதன் பயன் கூடுகிறது.

உடற்பிடிப்பு செய்யும் முறை
--------------------------

கை கால்களிலிருந்து மசாஜை துவங்கவேண்டும். அடுத்து நெஞ்சு, கீழ்வயிறு, பின்புறம், பின்புற இடுப்பு ஆகிய பகுதிகளில் மசாஜ் செய்யவேண்டும். பின்புறத்தில் மசாஜ் செய்ய துணியைப் பயன்படுத்தலாம். மசாஜøக்குப் பின் குளிக்கலாம் அல்லது வெதுவெதுப்பான நீரில் நனைந்த துணியால் உடம்பைத் துடைக்கலாம்.

உயர்ரத்த அழுத்தம் உள்ளவர்களுக்கு மசாஜ் தலைகீழாக செய்யப்பட வேண்டும். அதாவது தலையில் ஆரம்பித்து காலில் முடிக்கவேண்டும்.

எப்போது உடற்பிடிப்பு தவிர்க்க வேண்டும்?
---------------------------------------

காய்ச்சலின் போது, கர்ப்பகாலத்தில் கூடாது. வயிற்றுப்போக்கு, வயிற்றுப்புண், குடல்வால் பிரச்சனை, கட்டிகள் இருந்தால் கீழ்வயிற்றில் மசாஜ் செய்யக்கூடாது. தோல்வியாதிகள் உள்ளவருக்கு மசாஜ் ஏற்றதல்ல.

உடற்பிடிப்பு பயன்கள்
--------------------

மென்மையான மசாஜ் நரம்புகளின் இறுக்கத்தைக் குறைத்து அவற்றுக்கு இதமளிக்கும். சற்று கடுமையான மசாஜ் தளர்ந்த நரம்புகளைத் தூண்டி அவற்றின் திறனை அதிகரிக்கும்.

கீழ்வயிற்றுப் பகுதியில் மசாஜ் செய்வதால் ஜீரண மண்டலம் தூண்டப்பட்டு கழிவுகள் நன்கு வெளியேறும். கல்லீரலின் ஆற்றல் அதிகரிக்கும்.

முறையான மசாஜ் இருதய சுமையைக் குறைக்கும்.

தசைகளின் இறுக்கத்தை மசாஜ் குறைத்து, தசை வலிகளை நீக்குகிறது. கடுமையான உழைப்பு தசைகளில் கொஞ்சம் கொஞ்சமாக லாக்டிக் அமிலத்தைச் சேர வைக்கிறது. தசைகளிலிருந்து அந்த லாக்டிக் அமிலத்தை மசாஜ் நீக்குகிறது. அதன் மூலம் ஒரு புத்துணர்வையும் சக்தியையும் அளிக்கிறது.

மசாஜால் தோலிலுள்ள நுண்துளைகள் திறக்கப்பட்டு வியர்வை மூலம் கழிவுகள் உடலிலிருந்து வெளியேற்றப்படுகின்றன.

ஊடகங்கள்
--------

* 
* 
* 
*

மேலும் காண்க
------------

* முதுகு வலி

வெளி இணைப்புகள்
---------------

* Back and spine குர்லியில்
* ஆரோக்கியம் பற்றிய கையேடு: முதுகுவலி - கீல்வாதம் தசைக்கூட்டு மற்றும் தோல் நோய்களுக்கான தேசிய நிறுவனம்
* முதுகுவலிக்குறித்து மெட்ளைன் பிளஸில், தேசிய மருத்துவ நூலகத்தின் ஒரு சேவை
* முதுகு வலிக் குறித்து அமெரிக்க எலும்பறுவை மருத்துவர் சங்கத்தின் சாராம்சக் குறிப்பு
**காலநிலை ஆண்டு** (அல்லது **சூரிய ஆண்டு**) என்பது சூரியன் (பூமியிலிருந்து பார்க்கும்போது) பருவகாலங்களில் அதே இடத்திற்கு மீண்டும் வர எடுத்துக்கொள்ளும் கால அளவு ஆகும்;காட்டாக வேனிற்கால சம இரவு நாளிலிருந்து மீண்டும் அதே வேனிற்கால சம இரவு நாளுக்கு வர எடுக்கும் நேரம்.

புவியின் நீள்வட்டப்பாதை நகர்தலினால் இப்பாதையின் எந்த புள்ளியிலிருந்து இவ்வாண்டு கணக்கெடுக்கப்படுகிறது என்பதனைப் பொறுத்து ஒன்று முதல் இரண்டு நிமிடம் வரை காலநிலை ஆண்டுகளின் நேரத்தில் வேறுபாடுகள் உள்ளன. காட்டாக, சூரியன் வடக்கிலிருந்து தென்திசை திரும்பும் நாளை அடிப்படையாக கொண்ட காலநிலை ஆண்டிற்கும் சம இரவு நாட்களை அடிப்படையாகக் கொண்ட காலநிலை ஆண்டிற்கும் வேறுபாடு உண்டு. இதனால் சராசரி காலநிலை ஆண்டு வரையறுக்கப்படுகிறது. சிறப்பாக குறிப்பிடப்படாவிடின், காலநிலை ஆண்டு என்பது சராசரி காலநிலை ஆண்டையே குறிக்கும்.

தவிர புவியோட்டதின் வட்டப்பாதை சூரியனின் ஈர்ப்பினால் சற்றே தாக்கமடைவதால், விண்மீன்களை அடிப்படையாகக் கொண்டு சூரிய நகர்வினை கணிக்கும் விண்மீன் ஆண்டினை விட சற்றே குறைவானது.

மேற்கோள்கள்
-----------

1. ↑  Jean Meeus and Denis Savoie, "காலநிலை யாண்டின் வரலாறு", *Journal of the British Astronomical Association* **102** (1992) 40–42.